**220/2019. (IV.30.) Kgy. sz. határozat**

1. Szombathely Megyei Jogú Város Közgyűlése megtárgyalta a SZOMHULL Nonprofit Kft. 2018. évi beszámolóját. A Közgyűlés a beszámolót 654.288 eFt mérlegfőösszeggel és 472.030 eFt veszteséggel elfogadja.
2. A Közgyűlés javasolja a SZOMHULL Nonprofit Kft. taggyűlésének, hogy a társaság 2018. évi vesztesége az eredménytartalék terhére, a 2017. évi veszteség utólagos kompenzációjából származó 331.315 ezer forint nyereség pedig az eredménytartalék javára kerüljön elszámolásra.
3. A Bizottság javasolja, hogy a SZOMHULL Nonprofit Kft. taggyűlése a társaság ügyvezetőjének a 2018. évi ügyvezetés megfelelőségét megállapító felmentvényt adja meg, és felhatalmazza a Polgármestert, valamit a SZOVA Nonprofit Zrt. vezérigazgatóját, hogy a SZOMHULL Nonprofit Kft. taggyűlésén a felmentvény megadását megszavazzák.
4. A Közgyűlés tudomásul veszi, hogy a 2018. évi veszteség miatt a SZOMHULL Nonprofit Kft. saját tőkéje a jogszabályban előírt minimális összeg alá csökkent. A Közgyűlés felkéri a társaság ügyvezetőjét, hogy a Közgyűlés júniusi ülésén adjon tájékoztatást az NHKV Zrt. felé a 2018. évre kifizetett szolgáltatási díjak felülvizsgálata érdekében benyújtott kérelem elbírálásáról. Amennyiben a társaság számára külső forrás a júniusi Közgyűlésig nem áll rendelkezésre, a Ptk. 3:133. § (2) bekezdése alapján a társaság a saját tőke biztosítására vagy a társaság jövőjére vonatkozóan a Ptk. rendelkezéseinek megfelelően dolgozza ki a döntési alternatívákat, összhangban a hulladékgazdálkodási tevékenység hosszú távú megoldási lehetőségeivel.
5. A Közgyűlés felhatalmazza Szombathely Megyei Jogú Város Polgármesterét, valamint a SZOVA Nonprofit Zrt. vezérigazgatóját, hogy a SZOMHULL Nonprofit Kft. taggyűlésén a fenti döntéseket képviselje.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Jusits Bálint, a társaság ügyvezetője)

**Határidő:** 1.-3. és 5. pont: a társaság taggyűlése

4. pont: a Közgyűlés júniusi ülése